CELEX: 62016CN0629
Language: sk
Date: 2016-12-07 00:00:00
Title: Vec C-629/16: Návrh na začatie prejudiciálneho konania, ktorý podal Verwaltungsgerichtshof (Rakúsko) 7. decembra 2016 – CX

3.4.2017   
            
            
               SK
            
            
               Úradný vestník Európskej únie
            
            
               C 104/26
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 7. decembra 2016 – CX
   (Vec C-629/16)
   (2017/C 104/38)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovateľ v konaní o opravnom prostriedku „Revision“: CX
   
      Ďalší účastník konania: Bezirkshauptmannschaft Schärding
   
      Prejudiciálna otázka
   
   Je v rozpore s právom Únie, najmä s Dohodou o pridružení medzi Európskym hospodárskym spoločenstvom a Tureckom (64/733/EHS), Ú. v. ES 217, 1964, s. 3687, s Dodatkovým protokolom k dohode o pridružení, Ú. v. ES L 293, 1972, s. 3; Mim. vyd. 11/011, s. 41, ako aj s rozhodnutím č. 1/95 Asociačnej rady ES – Turecko z 22. decembra 1995 o vykonávaní záverečnej etapy colnej únie (96/142/ES), Ú. v. ES L 35, 1996, s. 1, vnútroštátna právna úprava, podľa ktorej spoločnosti so sídlom v Tureckej republike prepravujúce tovar môžu vykonať cezhraničnú komerčnú prepravu tovaru motorovými vozidlami na alebo cez územie Rakúskej republiky len vtedy, ak majú pre motorové vozidlá doklady, ktoré sa vydávajú v rámci kvót stanovených bilaterálnou dohodou medzi Rakúskom a Tureckom, alebo im je vydané povolenie pre jednotlivé prepravy tovaru, pričom musí byť dôležitý verejný záujem na jednotlivých prepravách tovaru a navrhovateľ musí spoľahlivo preukázať, že preprave sa nemožno vyhnúť prostredníctvom organizačných opatrení, ani voľbou iného dopravného prostriedku?